เทือกเขาฉางไป๋

เทือกเขาฉางไป๋ () เป็นเทือกเขาหลักในเอเชียตะวันออกที่ทอดยาวจากมณฑลเฮย์หลงเจียง จี๋หลิน และเหลียวหนิง ทางตะวันออกเฉียงเหนือของประเทศจีน ข้ามพรมแดนจีน–เกาหลีเหนือ (41°41' ถึง 42°51' เหนือ; 127°43' ถึง 128°16' ตะวันออก) ไปจนถึงจังหวัดรยังกังและชากังของประเทศเกาหลีเหนือ เทือกเขานี้ยังถูกเรียกว่า เทือกเขาชังเกียน ในภาษาแมนจู หรือ แพ็กดูแทกัน ในภาษาเกาหลี ยอดเขาส่วนใหญ่มีความสูงเกิน  โดยยอดเขาที่สูงที่สุดคือภูเขาแพ็กดู มีความสูง  ซึ่งเป็นที่ตั้งของทะเลสาบสวรรค์ ทะเลสาบปล่องภูเขาไฟขนาดใหญ่ที่ระดับสูงพื้นผิว  พื้นที่คุ้มครองอุทยานแห่งชาติหลงวานฉฺวินตั้งอยู่ภายในบริเวณใกล้เคียงกับเทือกเขานี้

 ประวัติศาสตร์ 
ภูเขาแห่งนี้ถูกบันทึกครั้งแรกในชานไห่จิง ภายใต้ชื่อ ปู้เสียนชาน () นอกจากนี้ยังถูกเรียกว่าตานตานต้าหลิ่ง () ในจดหมายเหตุราชวงศ์ฮั่นยุคหลัง ในจดหมายเหตุราชวงศ์ถังฉบับใหม่ ภูเขานี้ถูกเรียกว่าไท่ไป๋ชาน ()Second Canonical Book of the Tang Dynasty.  (English translation: Khitan general Li Jinzhong killed Zhao Hui, the commanding officer of Yin Zhou. Officer Dae Jung-sang, with Mohe chieftain Qisi Piyu and Goguryeo remnants, escaped to the east, crossed Liao River, guarded the northeast part of the Grand Old White Mountain, blocked Oulou River, built walls to protect themselves.) ชื่อภาษาจีนปัจจุบันคือฉางไป๋ชาน ถูกนำมาใช้ครั้งแรกในราชวงศ์เหลียว (ค.ศ. 916–1125) ของชาวคีตัน"Records of Khitan Empire". 《契丹國志》："長白山在冷山東南千餘里......禽獸皆白。"(English translation: "Changbai Mountain is a thousand miles to the southeast of Cold Mountain...Birds and animals there are all white.") และต่อมาในราชวงศ์จิน (ค.ศ. 1115–1234) ของชาวนฺหวี่เจิน"Canonical History Records of the Jurchen Jin Dynasty".  (English translation: "Changbai Mountain is in old Jurchen land, highly respectful, suitable for building temples. Only the Changbai Mountain can carry the Jin Dynasty's spirit; It is so high; It is a part of our old land.")

เทือกเขานี้เป็นตัวแทนของสถานที่ประสูติในตำนานของบูคูรี ยงชอน บรรพบุรุษของพระเจ้าหนูเอ่อร์ฮาชื่อ愛新覺羅·瀛生《滿語口語音典》 และราชวงศ์ไอซินกิโยโร ผู้สถาปนาราชวงศ์ชิงของจีน ชื่อภาษาจีนมีความหมายตามตัวอักษรว่า "ภูมิภาคภูเขาขาวโพลนนิรันดร์" ราชวงศ์จักรพรรดิถือว่าภูเขาแห่งนี้เป็นบ้านเกิดตามประเพณีของตน

จักรพรรดิหฺวังไท่จี๋แห่งราชวงศ์ชิงทรงอ้างว่าบูคูรี ยงชอน (布庫里雍順) บรรพบุรุษของพระองค์ ปฏิสนธิจากการกำเนิดโดยพรหมจรรย์ ตามตำนานเล่าว่ามีเทพธิดาสามองค์ ได้แก่ เอินกู่หลุน (恩古倫) เจิ้งกู่หลุน (正古倫) และฝูคู่หลุน (佛庫倫) กำลังสรงน้ำที่ทะเลสาบชื่อ Bulhūri Omo ใกล้เทือกเขาฉางไป๋ นกสาลิกาตัวหนึ่งได้คาบผลไม้สีแดงมาวางไว้ใกล้กับฝูคู่หลุน ซึ่งนางได้กินผลไม้นั้นเข้าไป ต่อมานางจึงตั้งครรภ์และให้กำเนิดบูคูรี ยงชอน อย่างไรก็ตาม เรื่องราวฉบับเก่ากว่าซึ่งบันทึกโดย มู่เค่อฉือเค่อ สมาชิกเผ่าฮูรฮา (ฮูรคา) ใน ค.ศ. 1635 ได้ระบุข้อมูลขัดแย้งกับฉบับของหฺวังไท่จี๋ในเรื่องสถานที่ โดยอ้างว่าทะเลสาบปู๋คู่หลี่ที่เทพธิดาลงสรงน้ำนั้นตั้งอยู่ในมณฑลเฮย์หลงเจียงใกล้แม่น้ำอามูร์ ปัจจุบัน ยาปู๋ลี่สกีรีสอร์ตที่มีชื่อเสียงตั้งอยู่ในเทือกเขาฉางไป๋Yabuli • Ski Holiday • Reviews • Skiing - Snow-Online

 ภูมิศาสตร์และภูมิอากาศ 
เทือกเขาเหล่านี้เป็นแหล่งกำเนิดของแม่น้ำซงฮฺวา แม่น้ำถูเหมิน และแม่น้ำยาลู่

เทือกเขาฉางไป๋มีลักษณะเด่นคือฤดูหนาวที่ยาวนานและหนาวจัด หยาดน้ำฟ้ามีปริมาณน้อยในฤดูหนาว แต่จะมีปริมาณสูงกว่าในฤดูร้อนและใบไม้ร่วง โดยมีค่าเฉลี่ยรายปีสูงถึง 

 พืชพรรณและสัตว์ป่า 
พืชพรรณบริเวณลาดเขาแบ่งออกเป็นหลายเขตที่แตกต่างกัน ที่บริเวณยอดเขาซึ่งสูงเกิน  จะเป็นทุ่งหญ้าทันดราเป็นส่วนใหญ่ ตั้งแต่ระดับ  พืชพรรณจะถูกครอบคลุมโดยเบิร์ชภูเขาและลาร์ช ถัดลงมาจนถึงระดับ  ต้นไม้หลักคือสปรูซ เฟอร์ และสน ตั้งแต่ระดับ  ภูมิประเทศจะเป็นป่าผสมที่ประกอบด้วยลินเดนอามูร์ (Tilia amurensis) สน เมเปิล และเอล์ม ถัดลงไปด้านล่างจะพบป่าไม้เนื้อแข็งเขตอบอุ่น ซึ่งปกคลุมด้วยพอปลาร์และเบิร์ชที่ขึ้นทดแทนLiu, Q.J., Takamura, T., Takeuchi, N., Shao, G. (2002).  Mapping of boreal vegetation of a temperate mountain in China by multitemporal LANDSAT imagery.  International Journal of Remote Sensing 23(17), p. 3388 มีพรรณไม้ที่รู้จักห้าชนิดในทะเลสาบบนยอดเขา และมีการนับได้ประมาณ 168 ชนิดตามแนวชายฝั่งทะเลสาบ ป่าทางฝั่งจีนเป็นป่าโบราณและแทบไม่ถูกรบกวนโดยมนุษย์ เบิร์ชจะขึ้นหนาแน่นบริเวณแนวสุดเขตไม้ต้น ส่วนสนจะขึ้นในระดับต่ำกว่าโดยผสมกับพรรณไม้ชนิดอื่น มีการทำลายป่าอย่างกว้างขวางบริเวณลาดเขาตอนล่างทางฝั่งเกาหลีเหนือ

พื้นที่นี้เป็นที่รู้จักในฐานะถิ่นที่อยู่ของเสือโคร่งไซบีเรีย หมี หมาป่า และหมูป่าGomà Pinilla, D. (2004). Border Disputes between China and North Korea. China Perspectives 2004(52): 1−9. หมาในอุสซูรีอาจถูกกำจัดจนหมดไปจากพื้นที่แล้ว กวางในป่าบนภูเขาซึ่งปกคลุมพื้นที่สูงถึงประมาณ  เป็นชนิดกวางโรแพ็กดูซาน พบว่ามีนกป่าหลายชนิดอาศัยอยู่ในพื้นที่ เช่น นกกระทาดำ นกเค้าแมว และนกหัวขวาน ภูเขาแห่งนี้ได้รับการระบุโดยเบิร์ดไลฟ์อินเตอร์เนชันแนล (BirdLife International) ให้เป็นพื้นที่สำคัญเพื่อการอนุรักษ์นก (IBA) เนื่องจากเป็นแหล่งที่อยู่อาศัยของประชากรเป็ดปากยาวข้างลาย

 แกลเลอรี 

 ดูเพิ่ม 
ภูเขาแพ็กดู
น้ำตกฉางไป๋
รายชื่อเทือกเขาในประเทศจีน

 อ้างอิง 

 แหล่งข้อมูลอื่น 

เทือกเขาแพ็กดู ที่ changbaimountain.com   

หมวดหมู่:เทือกเขาในประเทศจีน
หมวดหมู่:เทือกเขาในประเทศเกาหลีเหนือ
หมวดหมู่:แมนจูเรีย
หมวดหมู่:ภูมิลักษณ์ของมณฑลเฮย์หลงเจียง
หมวดหมู่:ภูมิลักษณ์ของมณฑลจี๋หลิน
หมวดหมู่:ภูมิลักษณ์ของมณฑลเหลียวหนิง
หมวดหมู่:จังหวัดชากัง
หมวดหมู่:จังหวัดรยังกัง
หมวดหมู่:ภูมิศาสตร์หยันเปียน
หมวดหมู่:ภูมิศาสตร์เอเชียตะวันออก
หมวดหมู่:แม่น้ำซงฮวา
หมวดหมู่:เขตสงวนชีวมณฑลในประเทศจีน